Κόπα Αμέρικα 2015

Το Κόπα Αμέρικα 2015 (ισπανικά: 2015 Copa América) ήταν η 44η διοργάνωση του Κόπα Αμέρικα, κύριου ποδοσφαιρικού κυπέλλου για τις εθνικές ομάδες της Νότιας Αμερικής. Το Κόπα Αμέρικα του 2015 έλαβε χώρα στη Χιλή από τις 11 Ιουνίου ως τις 4 Ιουλίου. Διοργανώθηκε από την Ποδοσφαιρική Συνομοσπονδία Νοτίου Αμερικής (CONMEBOL). Η κάτοχος του τίτλου της προηγούμενης διοργάνωσης ήταν η Ουρουγουάη. Έλαβαν μέρος δώδεκα ομάδες, τα δέκα μέλη της CONMEBOL και δύο μέλη της Ποδοσφαιρικής Συνομοσπονδίας Βόρειας, Κεντρικής Αμερικής και Καραϊβικής (CONCACAF), το Μεξικό και η Τζαμάικα, η τελευταία εκ των οποίων πήρε μέρος στο Κόπα Αμέρικα, για πρώτη φορά. Η Χιλή κέρδισε την πρόκριση στο Κύπελλο Συνομοσπονδιών 2017, καθώς ήταν ομάδα της CONMEBOL που τερμάτισε στην καλύτερη θέση της διοργάνωσης, ως πρωταθλήτρια.

 Αρχικά, επρόκειτο να φιλοξενηθεί από τη Βραζιλία, όπως προτάθηκε από τη Συνομοσπονδία Ποδοσφαίρου Βραζιλίας (CBF), τον Φεβρουάριο του 2011, λόγω της πολιτικής εναλλαγής της CONMEBOL, σύμφωνα με την οποία η διοργάνωση θα διεξαγόταν σε κάθε χώρα, με αλφαβητική σειρά. Ωστόσο, λόγω της διοργάνωσης του Κυπέλλου Συνομοσπονδιών του 2013, του Παγκοσμίου Κυπέλλου του 2014 και των Θερινών Ολυμπιακών Αγώνων του 2016 στην εν λόγω χώρα, η Βραζιλία αποφάσισε να μην φιλοξενεί επίσης το Κόπα Αμέρικα. Ο πρόεδρος της CONMEBOL, Νικολά Λεός, είχε αναφέρει η δυνατότητα διεξαγωγής της διοργάνωσης στο Μεξικό (παρά το γεγονός ότι η χώρα αυτή δεν είναι μέλος της CONMEBOL) ως μέρος των εορτασμών της εκατονταετηρίδας της ομοσπονδίας. Οι ποδοσφαιρικές ομοσπονδίες της Βραζιλίας και της Χιλής συζήτησαν την ιδέα της ανταλλαγής της σειράς των διοργανώσεων του 2015 και του 2019. Η ανταλλαγή ανακοινώθηκε το Μάιο του 2012. Εννέα διαφορετικά στάδια σε οκτώ πόλεις φιλοξένησαν τους αγώνες. Τα περισσότερα γήπεδα ήταν ανακαινισμένα ή ανακατασκευασμένα. Αρχικά κλήθηκαν να συμμετάσχουν στη διοργάνωση το Μεξικό, η Ιαπωνία και οι 10 χώρες της CONMEBOL. Η Ιαπωνία αρνήθηκε την πρόσκληση και η Κίνα κλήθηκε αντ' αυτής, αλλά αργότερα αποσύρθηκε λόγω των Προκριματικών Παγκοσμίου Κυπέλλου 2018 για την ασιατική ζώνη (AFC) που πραγματοποιούνται το ίδιο χρονικό διάστημα. Το Μάιο του 2014 ανακοινώθηκε ότι η Ποδοσφαιρική Ομοσπονδία Τζαμάικας αποδεχθηκε την πρόσκληση να συμμετάσχει. Η κλήρωση της διοργάνωσης αρχικά είχε προγραμματιστεί να διεξαχθεί στις 27 Οκτωβρίου του 2014 στη Βίνια ντελ Μαρ, [14] αλλά αναβλήθηκε έως τις 24 Νοεμβρίου. Οι 12 ομάδες κληρώθηκαν σε τρεις ομίλους των τεσσάρων ομάδων.Η CONMEBOL ανακοίνωσε τη σύνθεση των τεσσάρων δοχείων για την κλήρωση στις 10 Νοεμβρίου του 2014. Το πρώτο δοχείο εμπεριείχε την οικοδέσποινα Χιλή (που τοποθετήθηκε αυτόματα στη θέση Α1), μαζί με την Αργεντινή και τη Βραζιλία. Οι υπόλοιπες εννέα ομάδες τοποθετήθηκαν στα άλλα τρία δοχεία, σύμφωνα με την κατάταξη της FIFA ως τις 23 Οκτωβρίου του 2014 (σε παρένθεση). Στις 23 Νοεμβρίου του 2014, αποκαλύφθηκε από την CONMEBOL ότι η Αργεντινή και η Βραζιλία τοποθετήθηκαν στις θέσεις Β1 και Γ1, αντίστοιχα. Κάθε χώρα είχε τη δυνατότητα να δηλώσει λίστα με 23 παίκτες (τρεις από τους οποίους έπρεπε να είναι τερματοφύλακες), η οποία έπρεπε να υποβληθεί πριν από την προθεσμία της 1ης Ιουνίου του 2015.Η ημερομηνία του τελικού του ΟΥΕΦΑ Τσάμπιονς Λιγκ 2015 στις 6 Ιουνίου, προκάλεσε προβλήματα στους παίκτες της Μπαρτσελόνα και της Γιουβέντους που θα έπαιρναν μέρος στη διοργάνωση της CONMEBOL. Οι διεθνείς κανόνες της FIFA απαιτούν από τους συλλόγους να αποδεσμεύουν τους παίκτες 14 ημέρες πριν από την έναρξη διεθνούς διοργάνωσης, αλλά οι παίκτες αγωνίστηκαν στον τελικό, έχοντας στη διάθεσή τους το πολύ πέντε ημέρες για να εγκλιματιστούν.Ο Ουρουγουανός επιθετικός Λουίς Σουάρες αποκλείστηκε από το ρόστερ της εθνικής του ομάδας, καθώς του επιβλήθηκε ποινή εννέα αγωνιστικών στις διεθνείς διοργανώσεις για το δάγκωμα στον Ιταλό αμυντικό Τζόρτζο Κιελίνι, κατά τη διάρκεια της τελικής φάσης των ομίλων στον αγώνα της Ουρουγουάης εναντίον της Ιταλίας για το Παγκόσμιο Κύπελλο του 2014. Πηγή: Το πρόγραμμα των αγώνων ανακοινώθηκε στις 11 Νοεμβρίου του 2014.Ο πρώτος γύρος, ή φάση των ομίλων, ξεκίνησε με τις δώδεκα ομάδες να χωρίζονται σε τρεις ομίλους των τεσσάρων ομάδων. Σε κάθε όμιλο διεξάγονται έξι παιχνίδια, όπου κάθε ομάδα αγωνίστηκε εναντίον κάθε μίας από τις άλλες ομάδες του ίδιου ομίλου. Οι ομάδες κέρδισαν τρεις βαθμούς για τη νίκη, ένα βαθμό για την ισοπαλία και κανένα για την ήττα. Οι ομάδες που κατατάχθηκαν πρώτες, δεύτερες και οι δύο καλύτερες τρίτες των ομίλων προκρίθηκαν στα προημιτελικά. Κριτήρια σε περίπτωση ισοβαθμίαςΟι ομάδες κατατάσσονται με βάση τα ακόλουθα κριτήρια: Καλύτερη βαθμολογία σε όλους τους αγώνες του ομίλου Διαφορά τερμάτων σε όλους τους αγώνες του ομίλου Καλύτερη επίθεση σε όλους τους αγώνες του ομίλου Αποτέλεσμα στα μεταξύ τους παιχνίδια (ανάμεσα σε δύο ομάδες μόνο) Πέναλτι (ανάμεσα σε δύο ομάδες που αγωνίζονται στον τελευταίο γύρο των αγώνων μόνο) Κλήρωση από την Οργανωτική Επιτροπή της CONMEBOLΌλες οι ώρες είναι τοπικές, CLT (UTC-3). Στη φάση νοκ άουτ, οι οκτώ ομάδες πήραν μέρος σε μονούς αγώνες, με τους ακόλουθους κανόνες: Στους προημιτελικούς, ημιτελικούς, και στον αγώνα για την τρίτη θέση, αν παραμέινει η ισοπαλία μετά από 90 λεπτά, ακολουθεί η διαδικασία των πέναλτι για τον καθορισμό του νικητή (χωρίς παράταση). Στον τελικό, αν παραμέινει η ισοπαλία μετά από 90 λεπτά, ο αγώνας οδηγείται στην παράταση. Αν ο αγώνας λήξει ισόπαλος και μετά από την παράταση, ακολουθεί η διαδικασία των πέναλτι για τον καθορισμό του νικητή. Οι παίκτες που σημειώνονται με έντονους χαρακτήρες είναι ακόμα ενεργοί στη διοργάνωση. Πηγή: CONMEBOL.com Στις 16 Νοεμβρίου του 2014, η επίσημη μπαλα των αγώνων παρουσιάστηκε στο Εστάδιο Νασιονάλ. Η ονομασία της μπάλας είναι «Nike Cachaña», η οποία αποτελεί όρο της χιλιανής αργκό που σημαίνει επιτυχημένη προσποίηση ή ντρίπλα. Κατά τη διάρκεια της παρουσίασής της, ήταν παρών ο Χιλιανός διεθνής Αρτούρο Βιδάλ. Η μπάλα έχει σχεδιαστεί κυρίως με το λευκό ως κύρια όψη, με μπλε και κόκκινες αποχρώσεις, εκπροσωπώντας τη διοργανώτρια χώρα Χιλή. Τα χρώματα της σημαίας της Χιλής υποδηλώνουν το σχεδιασμό της μπάλας:. Το κόκκινο αντιπροσωπεύει το λαό, το μπλε συμβολίζει τον ουρανό της Χιλής, και το λευκό τις Άνδεις που καθορίζουν τόσο έντονα τη γεωγραφία της χώρας αυτής. Η επίσημη μασκότ της διοργάνωσης, μία νεαρή αλεπού culpeo, παρουσιάστηκε στις 17 Νοεμβρίου του 2014. Το όνομα της μασκότ, «Zincha», επιλέχθηκε από το κοινό αποκλείοντας δύο άλλες επιλογές, «Andi» και «Kul». Το «Al Sur del Mundo» από το χιλιανό συγκρότημα «La Noche de Brujas» αποτελέι το επίσημο τραγούδι της διοργάνωσης. Ερμηνεύθηκε κατά τη διάρκεια της τελετής έναρξης της διοργάνωσης στις 11 Ιουνίου. Αναφέρεται στους διαφορετικούς πολιτισμούς των δώδεκα χωρών που συμμετέχουν. Επίσημος ιστότοπος (Αγγλικά) Copa América 2015, CONMEBOL.com (Ισπανικά)